RBF วอลุ่มแน่น-บวกแรง 6% ลุ้นผลงาน Q2 ฟื้นเด่น! หนุนกำไรปีนี้แตะ 694 ลบ.
RBF วอลุ่มแน่น-บวกแรง 6% ลุ้นผลงาน Q2 ฟื้นเด่น! หนุนกำไรปีนี้แตะ 694 ลบ. แนะซื้อเป้า 23 บาท 
RBF วอลุ่มแน่น-บวกแรง 6% ลุ้นผลงาน Q2 ฟื้นเด่น! หนุนกำไรปีนี้แตะ 694 ลบ. แนะซื้อเป้า 23 บาท
16 มิ.ย. 2564

ผู้สื่อข่าวรายงานว่า วันนี้(16มิ.ย.64)ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF  ณ เวลา 16.14 น. อยู่ที่ระดับ 18.50 บาท บวก 1.00 บาท หรือ 5.71% สูงสุดที่ 18.60 บาท ต่ำสุดที่ 17.60 บาท ด้วยมูลค่าซื้อขาย 275.87 ล้านบาท

โดยบริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ว่า คาดการณ์กำไรจะกลับมาฟื้นตัวในไตรมาส 2/2564 เนื่องจากไม่ต้องรับรู้ค่าเงินลงทุนของค่าโรงแรมอีก ในขณะที่เกิดธุรกรรมขายธุรกิจโรงแรมทั้ง 2 แห่งออกไป คาดว่าจะรับรู้กำไรจากการขายเล็กน้อยราว 15 ล้านบาท และรับรู้ขาดทุนดำเนินงานเหลืออีก 2 เดือน หรือขาดทุนราว 10ล้านบาทถึง12 ล้านบาท จากปกติขาดทุนไตรมาสละ 17 ล้านบาทถึง 18 ล้านบาท เริ่มรับรู้รายได้จากการขาย Flavor กลิ่นเทอร์ปีนตั้งแต่เดือนเมษายน (มีลูกค้ามากกว่า 1 ราย) และคาดการณ์ว่ากำไรจะเติบโตขึ้นในไตรมาส 3/2564 ภายหลังไม่ต้องรับรู้ขาดทุนธุรกิจโรงแรมอีก
นอกจากนี้ยังคาดว่าสถานการณ์โควิด-19 จะคลี่คลาย กำลังซื้อสินค้าอาหารและเครื่องดื่มกลับกระเตื้องมากขึ้น และคาดการณ์ว่าลูกค้าจะทยอยผลิตสินค้าใหม่กันค่อนข้างมาก เนื่องจากถูกเลื่อนมาจากครึ่งปีแรกของปี 2564
โดยปีนี้บริษัทยังคงมีรายได้เติบโตขึ้น 10% – 15% เทียบจากงวดเดียวกันของปีก่อน จากทั้งธุรกิจที่เป็นอาหารเคลือบ (Food Coating) ราว 15% เทียบงวดเดียวกันจากปีก่อนหน้า โดยอยู่ระหว่างเพิ่มกำลังการผลิตโรงงานเกล็ดขนมปังที่เวียดนามและอินโดนีเซีย และธุรกิจ Flavor &amp; Fragrance ราว 10% – 12% เทียบงวดเดียวกันจากปีก่อนหน้า คาดการณ์ว่าจะเติบโตตามการฟื้นตัวของอาหารและเครื่องดื่ม รวมถึงการออกสินค้าใหม่ของลูกค้า
ทั้งนี้ “ฝ่ายวิจัย” ยังคงประมาณการณ์กำไรสุทธิของปี 2564 ไว้ที่ 629 ล้าบาท เพิ่มขึ้น 21.2% เมื่อเทียบจากงวดเดียวกันของปีก่อนหน้า หากไม่รวมด้อยค่าโรงแรม คาดการณ์ว่าจะมีกำไรปกติปี 2564 อยู่ที่ 694 ล้านบาท เพิ่มขึ้น 28.8% เมื่อเทียบจากงวดเดียวกันของปีก่อนหน้า และคาดการณ์ว่าจะเติบโตต่อเนื่องในปี 2564 ประมาณ 64.6% เทียบงวดเดียวกันจากปีก่อนหน้า (รวมธุรกิจกัญชง) และยังคงราคาเป้าหมายปี 2564 อยู่ที่ 23 บาท อิงจาก PEG 1 เท่า (หากไม่รวมกัญชงจะมีราคาเป้าหมายอยู่ที่ 21 บาท)